open-index/open-wikipedia-markdown huggingface dataset:
ბუღრა გიულსოი

**ბეჰიჩ ბუღრა გიულსოი** (; დ. 22 თებერვალი 1982, ანკარა, თურქეთი) — თურქი მსახიობი, არქიტექტორი, გრაფიკული დიზაინერი, რეჟისორი და ფოტოგრაფი.

## ბიოგრაფია 
დაიბადა 1982 წლის 22 თებერვალს თურქეთის დედაქალაქ ანკარაში, სადაც დაამთავრა საშუალო განათლება. ხოლო უმაღლესი განათლება მიიღო არქიტექტურის ფაკულტეტზე ჩრდილოეთ კვიპროსის აღმოსავლეთ ხმელთაშუაზღვის უნივერსიტეტში.

ბუღრამ თავისი პირველი როლი 13 წლის ასაკში შეასრულა. ხოლო ცნობილი გახდა ნაზიმის (Nazım) როლით სერიალში „ყველა ერთისთვის“ („Hepimiz Birimiz İçin“), რომელიც თურქულ „კანალ დ“-ზე (Kanal D) 2008 წელს გადიოდა.

2011 წელს დაქორწინდა მსახიობ ბურჯუ ქარაზე, ხოლო 2012 წლის 2 აგვისტოს ისინი განქორწინდნენ.

## ფილმოგრაფია 
### სერიალები 
## რესურსები ინტერნეტში 
* ბუგრა გიულსოი Facebook-ზე
* ბუგრა გიულსოი Twitter-ზე
* ბუგრა გიულსოი YouTube-ზე
* ბუგრა გიულსოი Instagram-ზე

## სქოლიო
კატეგორია:დაბადებული 22 თებერვალი
კატეგორია:დაბადებული 1982
კატეგორია:თურქი კინორეჟისორები
კატეგორია:თურქი მსახიობები
კატეგორია:თურქი მოდელები
კატეგორია:ცოცხალი ადამიანები
ვიქტორ სულაქველიძე

**ვიქტორ სამსონის ძე სულაქველიძე** (დ. 15 დეკემბერი, 1919, მთისძირი — გ. 31 ოქტომბერი, 1984) — ქართველი სამხედრო მეცნიერი და სამხედრო ინჟინერი. ტექნიკურ მეცნიერებათა დოქტორი, პროფესორი, გენერალ-მაიორ-ინჟინერი.   

1942 წელს დაამთავრა საქართველოს ინდუსტრიული  ინსტიტუტი (შემდეგში პოლიტექნიკურად წოდებული), რის შემდეგაც გააგზავნეს სამხედრო-საარტილერიო აკადემიაში სწავლის გასაგრძელებლად.        

ვიქტორ სულაქველიძე ცნობილია, როგორც ლაზერული პისტოლეტის ავტორი. ხვეწდა და აუმჯობესებდა საბჭოთა საკონტინენტშორისო ბალისტიკური რაკეტების საბრძოლო (ბირთვული) ქობინებს, რათა მოწინააღმდეგის ტერიტორიაზე აფეთქების შემდეგ გაძლიერებულიყო გამა და ზემაღალი სიხშირის გამოსხივება. სავარაუდოდ, ზრუნავდა ალექსანდრე ნადირაძის ბირთვულქობინიანი „ტოპოლების“ გაუმჯობესობაზეც.

ვიქტორ სულაქველიძე გარდაიცვალა 1984 წელს. ის საქართველოში ჩამოასვენეს და თბილისში, საბურთალოს სასაფლაოზე დაკრძალეს.

## რესურსები ინტერნეტში 
* Космический мемориал :: В.С. Сулаквелидзе. 

## სქოლიო 
კატეგორია:ქართველი ინჟინრები
კატეგორია:დაბადებული  15 დეკემბერი
კატეგორია:დაბადებული 1919
კატეგორია:გარდაცვლილი 31 ოქტომბერი
კატეგორია:გარდაცვლილი 1984
კატეგორია:ვანის მუნიციპალიტეტში დაბადებულები
ვ
კოლეგიუმ ორიენტალე

**კოლეგიუმ ორიენტალე** (Collegium Orientale) — სასულიერო სემინარია მომავალი სამღვდელო კადრების საღვთისმეტყველო განათლების მისაღებად. იგი მდებარეობს გერმანიის ქალაქ აიხშტეტში. სასულიერო სემინარიაში ერთმანეთის გვერდიგვერდ თანაცხოვრობენ და სწავლობენ აღმოსავლეთის სხვადასხვა უძველესი ქრისტიანული ეკლესიებიდან წარმოგზავნილი სტუდენტები.  
  
სემინარია დაარსებულ იქნა 1998 წელს აიხშტეტის მაშინდელი ეპისკოპოსის ვალტერ მიქსას უშუალო ხელმღვანელობით. სემინარია, როგორც ადმინისტრაციული ერთეული ექვემდებარება გერმანიის ქალაქ აიხშტეტის კათოლიკურ ეპარქიას და მის ეპისკოპოსს.
   
სემინარიაში ცხოვრობენ სტუდენტები აღმოსავლეთის სხვადასხვა ეკლესიებიდან. ესენია: საქართველოს ავტოკეფალური მართლმადიდებელი ეკლესია, უკრაინის მართლმადიდებელი ეკლესია (მოსკოვის საპატრიარქო). ასევე უკრაინის, სლოვაკეთის, რუმინეთის, უნგრეთის და პოლონეთის ბიზანტიური წესის კათოლიკეები, რომლებიც რომის პაპის დაქვემდებარების ქვეშ იმყოფებიან და წარმოადგენენ რომის კათოლიკე ეკლესიის განუყოფელ შტოებს. სტუდენტების ნაწილი წარმოგზავნილია, რომის კათოლიკე ეკლესიასთან შეერთებული (უნირებული) ძველი აღმოსავლური ეკლესიებიდან როგორებიცაა: ინდოეთის სირო-მალანკარული, სირო-მალაბარული და მარონიტული ეკლესიები.სასულიერო სემინარიის ყველა სტუდენტი სწავლობს აიხშტეტ-ინგოლშტატის უნივერსიტეტის თეოლოგიურ ფაკულტეტზე. 
  
2008 წლამდე სასულიერო სემინარიას ხელმძღვანელობდა, მისი დამფუძნებელი, აიხშტეტის კათოლიკური ეპარქიის მღვდელი, თეოლოგიის დოქტორი, არქიმანდრიტი ანდრია აბრაჰამ ტიერმაიერი. 2008-14 წლებში სემინარიის რექტორი იყო აიხშტეტის საკათედრო ტაძრის მოწესე მღვდელი, მონსენიორ პაულ შმიტი. 2014 წლიდან სემინარიას ხელმძღვანელობენ: რექტორი — თეოლოგიის დოქტორი, დეკანოზი ოლექსანდრე პეტრინკო და ვიცერექტორი — თეოლოგიის დოქტორი, არქიმანდრიტი თომას კრემერი.

## რესურსები ინტერნეტში
* Collegium Orientale 

კატეგორია:კათოლიკური სემინარიები
ზავეტის თემი

**ზავეტის თემი** () — თემი დასავლეთ ბულგარეთში. შედის რაზგრადის ოლქის შემადგენლობაში. თემის მოსახლეობაა 10 856 ადამიანი, ხოლო ფართობი შეადგენს 273.87 კმ²-ს. მოიცავს 7 დასახლებულ პუნქტს. ადმინისტრაციული ცენტრია ქალაქი ზავეტი.

## იხილეთ აგრეთვე
* ბულგარეთის თემები
* რაზგრადის ოლქი
* ბულგარეთის ადმინისტრაციული დაყოფა

## რესურსები ინტერნეტში
* ოფიციალური საიტი 

კატეგორია:რაზგრადის ოლქის თემები
კატეგორია:ბულგარეთის თემები
მაქსიმე V (კონსტანტინოპოლის პატრიარქი)

**მაქსიმე V** (, ერისკაცობაში **მაქსიმოს ვაპორძისი**, ; დ. 26 ოქტომბერი, 1897, სინოპი, ოსმალეთის იმპერია — გ. 1 იანვარი, 1972, შვეიცარია) — კონსტანტინოპოლის მართლმადიდებელი ეკლესიის იერარქი. 1946-1948 წლებში კონსტანტინოპოლის პატრიარქი;  1948-1972 წლებში — ეფესოს ტიტულარული მიტროპოლიტი.

## ბიოგრაფია 
დაიბადა 1897 წელს შავი ზღვის სანაპიროზე მდებარე ქალაქ სინოპში. აქვე მიიღო დაწყებითი განათლება.  1918 წელს იკურთხა დიაკვნად, ხოლო 1928 წელს მღვდლად. 1930 წლიდან ეპისკოპოსის ხარისხში აიყვანეს და დაინიშნა ფილადელფიის მიტროპოლიტად.

1935 წელს პატრიარქ ფოტის გარდაცვალების შემდეგ ითვლებოდა მთავარ კანდიდატურად პატრიარქის ტახტზე, მაგრამ სტამბოლის პრეფექტმა უარყო მისი კანდიდატურა. ბენიამინის პატრიარქობის პერიოდში ითვლებოდა მის უმთავრეს მრჩეველად. 1945 წელს მაქსიმე იყო ბერძნულ-ბულგარული სქიზმის პერიოდში კონსტანტინოპოლის მხრიდან მთავარი ფიგურა. 

1946 წელს აირჩიეს პატრიარქად. 1948 წლის 18 ოქტომბერს ოფიციალურად გამოაცხადეს პატრიარქის გადადგომა ჯანმრთელობის მდგომარეობის გაუარესების გამო. არაოფიციალურად  დასავლეთის სახელმწიფოებს არ მოსწონდათ მისი მჭიდრო დამოკიდებულება საბჭოთა კავშირის მიერ კონტროლირებად რუსეთის საპატრიარქოსთან. მისი მემკვიდრე გახდა ჩრდილოეთ და სამხრეთ ამერიკის მთავარეპისკოპოსი ათენაგორა, ხოლო ყოფილ პატრიარქს მიანიჭეს ეფესოს ტიტულოვანი პატრიარქის წოდება. 

1971 წლის ბოლოს დაავადდა მწვავე პნევმონიით. გარდაიცვალა შვეიცარიაში 1972 წლის 1 იანვარს. დაკრძალეს სტამბოლში. 

## რესურსები ინტერნეტში
* მაქსიმ  V  
* Μάξιμος Ε´  

კატეგორია:კონსტანტინოპოლის პატრიარქები
კატეგორია:დაბადებული 26 ოქტომბერი
კატეგორია:დაბადებული 1897
კატეგორია:გარდაცვლილი  1 იანვარი
კატეგორია:გარდაცვლილი 1972
ბენიამინი (კონსტანტინოპოლის პატრიარქი)

**პატრიარქი ბენიამინი** (; ერისკაცობაში **პსომას კირიაკუ** ; დ. 1871, ედრემიტი — გ. 17 თებერვალი 1946, სტამბოლი) — კონსტანტინოპოლის მართლმადიდებელი ეკლესიის ეპისკოპოსი. 1936–1946 წლებში პატრიარქი.

დაიბადა 1871 წელს. 1912 წლიდან როდოსის მიტროპოლიტია. პატრიარქ ფოტიოს II-ის გარდაცვალების შემდეგ მის შემცვლელად ითვლებოდა ქალკედონის პატრიარქი მაქსიმე, მაგრამ აირჩიეს მიტროპოლიტი ბენიამინი. 

მისი პატრიარქობის დროს 1937 წლის 12 აპრილს ცნეს ალბანეთის მართლმადიდებელი ეკლესიის ავტოკეფალია, ხოლო 1945 წლის 22 თებერვალს ბულგარეთის ეკლესიის ავტოკეფალია. 

## რესურსები ინტერნეტში
* ბენიამინ I // მართლმადიდებლური ენციკლოპედია. მოსკოვი, ტ. . VII, გვ. 656.
* Βενιαμίν 

კატეგორია:კონსტანტინოპოლის პატრიარქები
კატეგორია:დაბადებული 1871
კატეგორია:გარდაცვლილი 17 თებერვალი
კატეგორია:გარდაცვლილი 1946
იოზგე იოზფირინჩი

**იოზგე იოზფირინჩი** (; დ. 1 აპრილი 1986, სტამბოლი, თურქეთი) — თურქი მოდელი და მსახიობი.

## ბიოგრაფია 
იოზგე დაიბადა 1986 წლის 1 აპრილს სტამბოლში. დაწყებითი განათლების სტამბოლში მიღების შემდეგ, AFS Intercultural Programs პროგრამით საშუალო განათლება აშშ-ში დაამთავრა.

უმაღლესი განათლება მიიღო საბანჯის უნივერსიტეტის მართვის მეცნიერებების ფაკულტეტში.

2013 წლის 12 აპრილს დაინიშნა მსახიობ ენგინ ალთან დუზიათან-ზე, ხოლო ამავე წლის ბოლოს ერთმანეთს დაშორდნენ.

## ფილმოგრაფია 
### რეკლამები 
### სერიალები 
### ფილმები 
## რესურსები ინტერნეტში 
* ოზგე ოზფირინჩი Facebook-ზე
* ოზგე ოზფირინჩი Twitter-ზე
* ოზგე ოზფირინჩი Instagram-ზე

## სქოლიო
კატეგორია:დაბადებული 1 აპრილი
კატეგორია:დაბადებული 1986
კატეგორია:თურქი მოდელები
კატეგორია:თურქი მსახიობები
კატეგორია:ცოცხალი ადამიანები
მვერუ-ვანტიპა

**მვერუ-ვანტიპა** () — ტბა და ჭაობთა სისტემა ზამბიის ჩრდილოეთის პროვინციაში. ძველად ტბა საიდუმლოდ ითვლებოდა მარილიანობის და წყლის დონის ცვლილებების გამო, რომლებიც მთლიანად არ იყო გასაგები ნალექების დონის ცვლილებით, ცნობილია შემთხვევები, როდესაც ტბა მთლიანად დაშრა. მისი ძნელადმისადგომი მდგომარეობის გამო მვერუ-ვანტიპას ტბა ნაკლებადაა შესწავლილი გეოგრაფების და გეოლოგების მიერ, განსხვავებით უფრო დიდი, მისი მეზობელი ტბებისაგან: ტანგანიიკისაგან და მვერუსაგან. სახელწოდების მსგავსების გამო მას ზოგჯერ შეცდომით ურევენ მვერუს ტბაში.

მდებარეობს აღმოსავლეთ აფრიკის რღვევის ხაზის ტბების ჯაჭვში, 25 კმ-ით დასავლეთით ტანგანიიკის ტბიდან და 40 კმ-ით აღმოსავლეთით მვერუს ტბიდან.

ადგილობრივ დიალექტებზე «wa ntipa» შეიძლება გადავთარგმნოთ, როგორც «ტალახიანი». ეს იმით აიხსნება, რომ ტბის წყალი შესახედავად ჭუჭყიანია, ხანდახან გამოიყურება მოწითალოდ ან მსუბუქად ზეთიანად.

## სქოლიო
კატეგორია:ზამბიის ტბები
კატეგორია:ტბები ანბანის მიხედვით
ფორონიდები

**ფორონიდები** () — ზღვის ფსკერის უხერხემლო ცხოველების კლასი. მათი სხეულის სიგრძე 0,6—45 სმ აღწევს, მოთავსებულია ტყავისებრ ქიტოვან მილში. ფორონიდების ნალისმაგვარ ფუძეზე განლაგებულია მრავალი საცეცი, რომელთა შორისაც არის პირი. იკვებებიან წვრილ-წვრილი ორგანიზმებით. ფორონიდები ცალსქესიანი ცხოველები არიან. კვერცხიდან იჩეკება პლანქტონური ლარვა—აქტინოტროხა. კლასში 23 სახეობაა. ზოგი ფორონიდები ფსკერის თევზების საკვებიც იყოს. ზოგჯერ ფორონიდებს ცალკე ტიპად (Phoronidea) გამოყოფენ.

## ლიტერატურა
კატეგორია:უხერხემლოები
ბანგვეულუ

**ბანგვეულუ** () — დიდი წყალმეჩხერი ტბა ზამბიაში, უფრო ზუსტად, წყლის სისტემა, რომელიც აერთიანებს **ბანგვეულუს ტბას**, **ბანგვეულუს ჭაობს** და პლატოს ან **ბანგვეულუს ჭალას**. წყლის სისტემა მდებარეობს მდინარე კონგოს ზედა დინებაში, ზღვის დონიდან 1140 მეტრ სიმაღლეზე.

ტბის როლი საკმაოდ დიდია ზამბიის ჩრდილოეთი პროვინციების ეკონომიკაში და ბიოლოგიურ მრავალფეროვნებაში.

ბანგვეულუს ტბას აქვს 75 კმ სიგრძე და 40 კმ-მდე სიგანე, ტბის მუდმივი ღია წყლის ზედაპირი დაახლოებით 3000 კმ²-ია, მაგრამ ფართობი ბევრჯერ იზრდება სანაპირე ჭაობების და მაისში წვიმების სეზონის ბოლოს ტბისპირა ვაკე ადგილების დატბორვის დროს. ტბის და ჭაობის საერთო ფართობი აღწევს 15 000 კმ²-ს. ტბის საშუალო სიღრმე სულ 4 მეტრია.

ბანგვეულუს სისტემა იკვებება დაახლოებით 17 მდინარის ხარჯზე, რომელთაგან ჩამბეში ყველაზე დიდია. ტბიდან გამოედინება მდინარე ლუაპულა.

## ისტორია 
ტბა ევროპელთაგან პირველმა აღმოაჩინა დეივიდ ლივინგსტონმა 1868 წელს.

## სქოლიო
კატეგორია:ზამბიის ტბები
კატეგორია:ტბები ანბანის მიხედვით
ვანო ზოდელავა

**ივანე (ვანო) ზოდელავა** (დ. 2 მაისი, 1957, თბილისი, საქართველოს სსრ, სსრკ — გ. 5 თებერვალი, 2019, თბილისი) — ქართველი პოლიტიკოსი, სპეციალობით ინჟინერი.

## ბიოგრაფია
1977-1978 წლებში თბილისის სახელმწიფო უნივერსიტეტის უფროსი ლაბორანტი; 1978 წელს მშენებლობის სამინისტროს N13 ტრესტის N5 სამშენებლო სამმართველოს უფროსი ოსტატი; 1978-1981 წლებში თბილისის სახელმწიფო უნივერსიტეტის ასპირანტი; 1981 წელს უმცროსი მეცნიერ-თანამშრომელი; 1981-1985 წლებში კომკავშირის კომიტეტის მდივანი; 1985-1988 წლებში ქალაქ თბილისის ორჯონიკიძის რაიონის კომკავშირის პირველი მდივანი; 1988-1990 წლებში პარტიის თბილისის საქალაქო კომიტეტის საორგანიზაციო განყოფილების ინსტრუქტორი; 1990-1991 წლებში ქალაქ თბილისის ორჯონიკიძის რაიონის რაიკომის მდივანი; 1991-1996 წლებში ერთობლივი საწარმო „თბილისი ლინკისა“ და „საქართველო-ამერიკის პარტნიორის“ პრეზიდენტი; 1996-1997 წლებში თბილისის საგადასახადო ინსპექციის უფროსი; 1997 წელს თბილისის მუნიციპალიტეტის პრემიერის I მოადგილე; 1997-1998 წლებში ქალაქ ფოთის მერი; 1997 წლიდან ფაზისის აკადემიის წევრი, 1998-2004 წლებში თბილისის მერი. ავტორია ოცამდე სამეცნიერო ნაშრომისა.

ვანო ზოდელავა 2019 წლის 5 თებერვალს, 61 წლის ასაკში გარდაიცვალა. მან ჯანმრთელობის მძიმე დაზიანება 2017 წლის ივლისში მიიღო, როდესაც აზერბაიჯანის საზღვრიდან თბილისისკენ მომავალ გზაზე ავტოავარიაში მოყვა, რის შემდეგაც თავის მძიმე ტრავმა მიიღო და გარდაცვალებამდე თბილისის პირველ კლინიკურ საავადმყოფოში მკურნალობდა.

## ჯილდოები
1997 — ფოთის საპატიო მოქალაქე

## ლიტერატურა
* ვინ ვინაა საქართველოში: ქართული ბიოგრაფიული ცნობარი. თბილისი, 1998-1999. გვერდი 135.

## რესურსები ინტერნეტში
* 

## სქოლიო
კატეგორია:დაბადებული 2 მაისი
კატეგორია:დაბადებული 1957
კატეგორია:გარდაცვლილი 5 თებერვალი
კატეგორია:გარდაცვლილი 2019
კატეგორია:თბილისის მერები
კატეგორია:ქართველი ინჟინრები
ალფატარის თემი

**ალფატარის თემი** () — თემი ჩრდილო-აღმოსავლეთ ბულგარეთში. შედის სილისტრის ოლქის შემადგენლობაში. თემის მოსახლეობაა 2 966 ადამიანი, ხოლო ფართობი შეადგენს 248.57 კმ²-ს. მოიცავს 7 დასახლებულ პუნქტს. ადმინისტრაციული ცენტრია ქალაქი ალფატარი.

## იხილეთ აგრეთვე
* სილისტრის ოლქი
* ბულგარეთის ადმინისტრაციული დაყოფა
* ბულგარეთის თემები

## რესურსები ინტერნეტში
* ოფიციალური საიტი 

კატეგორია:სილისტრის ოლქის თემები
კატეგორია:ბულგარეთის თემები
ბადრი შოშიტაიშვილი

**ბადრი შოშიტაიშვილი** (დ. 28 ოქტომბერი, 1946, თბილისი — გ. 2 ნოემბერი, 2004, იქვე) — ქართველი პოლიტიკოსი, სპეციალობით ინჟინერი. 

## ბიოგრაფია
სხვადასხვა დროს მუშაობდა მეტროპოლიტენის მშენებლობაზე, საპროექტო-საძიებო ინსტიტუტ „კავგიპროტანსში“, იყო თბილისის პარტიის საქალაქო კომიტეტის მშენებლობისა და საქალაქო მეურნეობის განყოფილების ინსტრუქტორი, განყოფილების გამგის მოადგილე, თბილისის საქარხნო რაიონის აღმასკომის თავმჯდომარე, რაიკომის I მდივანი, ტრესტ „კავკაზელექტროქსელმშენის“ მმართველის მოადგილე, 1994—1995 წლებში თბილისის მუნიციპალიტეტის ვიცე-პრემიერი; 1995 წელს თბილისის ვიცე-მერი და მუნიციპალიტეტის პრემიერი; 1995—1998 წლებში თბილისის მერი.

გარდაიცვალა 2004 წლის ნოემბერში. დაკრძალულია საბურთალოს პანთეონში.

## ლიტერატურა
* ვინ ვინაა საქართველოში: ქართული ბიოგრაფიული ცნობარი. თბილისი, 1998—1999. გვერდი 66.

## რესურსები ინტერნეტში
* ბადრი შოშიტაიშვილი — ბიოგრაფიული ლექსიკონი

## სქოლიო
კატეგორია:დაბადებული 28 ოქტომბერი
კატეგორია:დაბადებული 1946
კატეგორია:გარდაცვლილი 2004
კატეგორია:ქართველი ინჟინრები
კატეგორია:თბილისის მერები
რადომირის თემი

**რადომირის თემი** () — თემი დასავლეთ ბულგარეთში. შედის პერნიკის ოლქის შემადგენლობაში. თემის მოსახლეობაა 20 463 ადამიანი, ხოლო ფართობი შეადგენს 540.49 კმ²-ს. მოიცავს 32 დასახლებულ პუნქტს. ადმინისტრაციული ცენტრია ქალაქი რადომირი.

## იხილეთ აგრეთვე
* პერნიკის ოლქი
* ბულგარეთის ადმინისტრაციული დაყოფა

## რესურსები ინტერნეტში
* radomir.acstre.com 

კატეგორია:პერნიკის ოლქის თემები
კატეგორია:ბულგარეთის თემები
გერმანე V (კონსტანტინოპოლის პატრიარქი)

**პატრიარქი გერმანე V** (; ერისკაცობაში **გეორგიოს კაბაკოპულოსი**, ; დ. 6 დეკემბერი, 1835, კონსტანტინოპოლი, ოსმალეთის იმპერია — გ.   28 ივლისი, 1920, ქალკიდონი, ოსმალეთის იმპერია) — კონსტანტინოპოლის მართლმადიდებელი ეკლესიის ეპისკოპოსი. პატრიარქი 1913-1918  წლებში.

## ბიოგრაფია 
დაიბადა 1835 წელს კონსტანტინოპოლში, ოსმალეთის იმპერიის სამხედრო სამინისტროს მთავარი მკერავის ოჯახში. დაწყებითი განათლება მშობლიურ ქალაქში მიიღო. ასევე სწავლობდა იერუსალიმში, ათენში, ხალკის საღვთისმეტყველო სკოლაში, რომელიც 1863 წელს დაასრულა. ამავე წელს აღიკვეცა ბერად. 1867 წლიდან მღვდელია, ხოლო ამავე წლიდან ეპისკოპოსის ხარისხში აიყვანეს. 

1913 წელს პატრიარქ იოაკიმ III-ის გარდაცვალების შემდეგ აირჩიეს პატრიარქად. ინტრონიზაცია მოხდა 1913 წლის 5 თებერვალს. პირველი მსოფლიო ომის პერიოდში დაიჭირა მკვეთრად პროთურქული პოზიცია. 1918 წელს პატრიარქის ტახტი დატოვა უკმაყოფილო ხალხის ზეწოლით და გაემგზავრა ქალკიდონში, სადაც გარდაიცვალა 1920 წელს. დაკრძალულია ქალკიდონის წმინდა სამების სახელობის ტაძარში. 

## რესურსები ინტერნეტში
* პატრიარქი გერმანე V 

კატეგორია:კონსტანტინოპოლის პატრიარქები
კატეგორია:დაბადებული 6 დეკემბერი
კატეგორია:დაბადებული 1835
კატეგორია:გარდაცვლილი 28 ივლისი
კატეგორია:გარდაცვლილი 1920
კატეგორია:სტამბოლში დაბადებულები
Arkane Studios

**Arkane Studios** — ფრანგული ვიდეო თამაშების მწარმოებელი კომპანია, დაფუძნებული ქალაქ ლიონში. დაარსებული იქნა 1999 წელს. 2002 წელს შექმნა პირველი თამაში  Arx Fatalis. ამას მოჰყვა *Dark Messiah of Might and Magic*-ის გამოშვება, წინამორბედი თამაშისაგან განსხვავებით (სადაც ძირითად სჭარბობს როლური თამაშის ელემენტები) აქცენტი გაკეთებულია ბრძოლის ტექნიკაზე.  2006 წელს ქალაქ ოსტინში, ტეხასის შტატში გაიხსნა Arkane Studios ოფისი.

## ისტორია
Arkane Studios პირველი თამაში იყო Arx Fatalis. შემდეგი თამაში იყო *Dark Messiah of Might and Magic* გამოშვებული 2006 წლის ოქტომბერს. 

2006 წლის 6 დეკემბერს კომპანიამ დაანონსა ახალი პირველი პირის მსროლელის ჟანრის თამაში სახელწოდებით *The Crossing*, რომელიც მოგვიანებით შეჩერებული იქნა. 2006-2007 წლებში Valve Software-თან თანამშრომლებით მუშაობდა *Half-Life*-ის ერთ-ერთი სერიის შექმნაზე სახელწოდებით *Return to Ravenholm* . თუმცა მოგვიანებით გახდა ცნობილი, რომ პროექტზე მუშაობა ჩაიშალა. ამის შემდეგ კომპანია შეუდგა Electronic Arts-ის თამაშზე მუშაობას სახელწოდებით *LMNO*, სტივენ სპილბერგთან თანამშრომლობით,  თუცა აღნიშნული პროექტიც წინამორბედის მსგავსად შეჩერებული იქნა. 

2008 წელს კომპანიამ მიიღო მონაწილეობა *Call of Duty: World at War*-ის მრავალოთამაშიანი რეჟიმის კომპონენტების შემუშავებაში. 2009 წლის ივლისს კომპანია 2K Marin განაცხადა, რომ ითანამშრომლებდა Arkane Studios-თან *BioShock 2*-ის შექმნაში.

2010 წლის აგვისტოს კომპანია შეიძინა ZeniMax-მა. Arkane Studios მიერ შექმნილი უკანასკნელი თამაში არის *Dishonored*, რომელიც გამოვიდა 2012 წლის ოქტომბერს.

## თამაშები
## გაუქმებული თამაშები
## დამატებითი ნამუშევრები
## რესურსები ინტერნეტში
*
*Arkane Studios MobyGames-ზე

## სქოლიო
კატეგორია:ლიონში დაფუძნებული კომპანიები
კატეგორია:ვიდეო თამაშების კომპანიები საფრანგეთში
კატეგორია:ZeniMax Media
კატეგორია:ვიდეო თამაშების მწარმოებელი კომპანიები
კოტელის თემი

**კოტელის თემი** () — თემი აღმოსავლეთ ბულგარეთში. შედის სლივენის ოლქის შემადგენლობაში. თემის მოსახლეობაა 19 845 ადამიანი, ხოლო ფართობი შეადგენს 858.08 კმ²-ს. მოიცავს 22 დასახლებულ პუნქტს. ადმინისტრაციული ცენტრია ქალაქი კოტელი.

## იხილეთ აგრეთვე
* სლივენის ოლქი
* ბულგარეთის ადმინისტრაციული დაყოფა
* ბულგარეთის თემები

## რესურსები ინტერნეტში
* Официален сайт на община Котел
* Сайт на средищното училище в общината - СОУ "Г. С. Раковски"

კატეგორია:სლივენის ოლქის თემები
კატეგორია:ბულგარეთის თემები
რუკვა

**რუკვა** () — გაუდინარი ტბა ტანზანიის სამხრეთ-დასავლეთში, ტანგანიიკისა და ნიასას ტბებს შორის. ეს წყალმეჩხერი მლაშე ტბა, რომლის აუზის ფართობია დაახლოებით 80 000 კმ² რუკვის ეკოსისტემის ნაწილია კატავის ეროვნული პარკის ირგვლივ.

## გეოგრაფია 
ტბა მდებარეობს ალბერტინის რიფტულ ხეობაში ზღვის დონიდან 792 მეტრ სიმაღლეზე. სამხრეთ-აღმოსავლეთში ის შემოფარგლულია ლივინგსტონის მთებით, დასავლეთით უფიპის ესკარპმენტით და მბიზის კალთებით, რომლებიც აღწევენ ზღვის დონიდან 2664 მეტრ სიმაღლეს, ჩრდილო-აღმოსავლეთით მდებარეობენ ციცაბო ქვიანი ფერდობები, რომლებიც ზღვის დონიდან 1707 მეტრ სიმაღლეს აღწევენ სანჯის მთაზე. დიდი საბჭოთა ენციკლოპედიის მონაცემებით ტბის სიგრძე აღწევს დაახლოებით 150 კმ-ს და სიგანე 25-30 კმ-ს, გვალვიან სეზონებში ტბა თითქმის მთლიანად შრება. 1929 წელს ტბის სიგრძე შეადგენდა დაახლოებით 50 კმ-ს, ხოლო 1939 წელს აღწევდა 130 კმ-ს 40 კმ-იანი სიგანით. 1996 წლის გამოკვლევებს მოაქვს შემდეგი შედეგები: ტბის სიგრძე — 165 კმ, სიგანე ჩრდილოეთ ნაწილში — 37 კმ, მაქსიმალური სიგანე — 48 კმ. რეგიონის ფაუნის სხვა წარმომადგენლებია: წყლის მანგუსტი (Atilax paludinosus), წავი (Lutra maculicollis და aonyx capensis) და ბეჰემოთი (hippopotamus amphibius).

## სქოლიო
კატეგორია:ტანზანიის ტბები
კატეგორია:ტბები ანბანის მიხედვით
ნოვა-ზაგორის თემი

**ნოვა-ზაგორის თემი** () — თემი აღმოსავლეთ ბულგარეთში. შედის სლივენის ოლქის შემადგენლობაში. თემის მოსახლეობაა 40 980 ადამიანი, ხოლო ფართობი შეადგენს 876.86 კმ²-ს. მოიცავს 34 დასახლებულ პუნქტს. ადმინისტრაციული ცენტრია ქალაქი ნოვა-ზაგორა.

## იხილეთ აგრეთვე
* სლივენის ოლქი
* ბულგარეთის ადმინისტრაციული დაყოფა
* ბულგარეთის თემები

## რესურსები ინტერნეტში
* Официален сайт на община Нова Загора 
* Резултати от преброяване 2011
* Аналитичен доклад по проект „Проучване на образователните нагласи на ромското население в община Нова Загора” 

კატეგორია:სლივენის ოლქის თემები
კატეგორია:ბულგარეთის თემები
Kanal D

**Kanal D** () — აიდინ დოგანის მფლობელობაში არსებული და „Doğan Holding“-ში შემავალი თურქეთის ეროვნული სამაუწყებლო არხია. მაუწყებლობს მთელ თურქეთის მასშტაბით, ძირითადად ცნობილია ტელესერიალების გამოშვებით და მაუწყებლობით, ასე რომ, თავისი არსებობის მანძილზე 84 თურქული და 13 უცხოური სერიალის ჩვენებით, თურქეთში მეორე ადგილზეა Show TV-ს შემდეგ, სერიალების ჩვენებით. 2009 წელს, მან მიიღო  ყველაზე ყურებადი არხი ტიტული თურქეთში. არხის სპორტის დეპარტამენტის დირექტორია ილქერ იასინი.

## ისტორია 
დაფუძნდა 1993 წლის 16 სექტემბერს აიდინ დოგანის და აიხან შეხენქის მიერ. არის საერთაშორისო სამაუწყებლო არხი. კანალ დ-მ თავისი არსებობის ისტორიაში გამოუშვა 84 სერიალი, ხოლო 93 სერიალი გაუშვა ეთერში.

2007 წლის 18 თებერვალს კანალ დ-მ ამავე სახელით გახსნა ახალი არხი რუმინეთში.

Kanal D მაუწყებლობს თანამგზავრის საშუალებით მსოფლიოს 27 ქვეყანაში.

## ამჟამად ეთერშია 
### სერიალები
* *სახიფათო ქუჩები* (Arka Sokaklar) 2006-დან
* *შავ-თეთრი სიყვარული* (Siyah Beyaz Aşk) 2017-დან
* *ჰაიათი და სხვები* (Hayati ve Diğerleri) 2017-დან
* *მერიემი* (Meryem) 2017-დან
* *უსახელოები* (İsimsizler) 2017-დან
* *ჩემი სამშობლო შენ ხარ* (Vatanim Sensin) 2016-დან

### პროგრამები და შოუები
* *ა. გუჩლუსთან ერთად ახალგაზრდული ხედვა* (A. Güçlü ile Genç Bakış) (წამყვანია აბას გუჩლუ)
* *ახალი ამბები* (Ana Haber Bülteni)
* *ბეაზ შოუ* (Beyaz Show) (თოლქ შოუ. წამყვანის ბეიაზით ოზთურქი)
* *ჩემი ექიმი* (Doktorum) (სამედიცინო შოუ)
* *მაგაზინ დ* (Magazin D) 
* *აქ საუბარი ბევრია* (Burada Laf Çok)
* *თუ გინდა* (Kısmetse Olur)
* *ფერადი გვერდები* (Renkli Sayfalar)

## რესურსები ინტერნეტში
* Kanal D Facebook-ზე
* Kanal D Twitter-ზე
* Kanal D Instagram-ზე
* Kanal D YouTube-ზე

## სქოლიო
კატეგორია:თურქეთის ტელეკომპანიები
ხოსეპ ლუის ნუნიესი

**ხოსეპ ლუის ნუნიეს კლემენტე** (ესპ. Josép Luis Núñez Clemente; დ. 7 სექტემბერი, 1931, ბარაკალდო, ესპანეთი — გ. 3 დეკემბერი, 2018, ბარსელონა, ესპანეთი) — „ს.კ ბარსელონის“  პრეზიდენტი 1978-2000 წლებში. მისი მთავარი მიზანი იყო „ბარსელონა“ გამხდარიყო ფინანსურად სტაბილური მსოფლიო დონის კლუბი. ფლობდა სამშენებლო კომპანიას და სასტუმროების ქსელს.

## პრეზიდენტობა
ნუნიესის პრეზიდენტობის პერიოდში კლუბის სხვადასხვა სპორტული სახეობის გუნდებმა 176 ტიტულის მოგება შეძლეს - 30 ფეხბურთში, 36 კალათბურთში, 65 ხელბურთში და 45 როლერ ჰოკეიში. 1999 წელს ოთხივე სპორტის სახეობაში „ბარსელონას“ გუნდმა ესპანეთის ჩემპიონობა მოიპოვა, ასევე საფეხბურთო გუნდმა 1992 წელს შეძლო ჩემპიონთა თასის მოგება, რაც ისტორიაში პირველი იყო.

მისი პრეზიდენტობის დროს „ბარსელონაში“ მნიშვნელოვანი ცვლილებები მოხდა. კამპ ნოუზე გაიზარდა ტევადობა, ასევე გაიზარდა ფან-კლუბების რაოდენობა 96-დან 1 300-მდე (პირველად გაიხსნა ესპანეთის ფარგლებს გარეთ), მნიშვნელოვნად მოიმატა კლუბის ბიუჯეტმა. 1982 წელს აშენდა მინი ესტადი („ბარსელონა ბ“-ს საშინარო არენა), 1984 წელს გაიხსნა კლუბის მუზეუმი, შეძენილ იქნა მიწა ჟოან გამპერის სახელობის სიუდად დეპორტივას საწვრთნელი ბაზის ასაშენებლად, ასევე გაიხსნა ლა მასია („ბარსელონას“ ახალგაზრდული აკადემია).

## ოცნების გუნდი
1988 წელს კლუბში ატეხილი სკანდალის შემდეგ (რასაც გუნდის მთელი შემადგენლობის დათხოვნა მოჰყვა, გარდა ანდონი სუბისარეტასი) ნუნიესის მოწვევით „ბარსელონას“ მთავარი მწვრთნელი გახდა ლეგენდარული იოჰან კრუიფი. მან ისეთ ნიჭიერ ფეხბურთელებთან ერთად, როგორებიცაა ხოსეპ გვარდიოლა, ხრისტო სტოიჩკოვი, რონალდ კუმანი, რომარიო, მიკაელ ლაუდრუპი და გეორგე ჰაჯი, შეკრა კლუბის ისტორიაში ერთ-ერთი საუკეთესო გუნდი, რომელსაც ფანებმა „ოცნების გუნდი“ შეარქვეს.
კრუიფის გუნდმა 1992 წელს შეძლო „ბარსელონას“ ისტორიაში პირველი ჩემპიონთა თასის მოგება. 1996 წელს ხოსეპ ლუის ნუნიესს უთანხმოება მოუვიდა კრუიფთან, რის გამოც ჰოლანდიელს გუნდის დატოვება მოუწია.

ნუნიესი თანამდებობიდან 2000 წლის 23 ივლისს გადადგა, რითაც კლუბში 22 წლიანი მოღვაწეობა დაასრულა. გარდაიცვალა 2018 წლის 3 დეკემბერს, ბარსელონაში, 87 წლის ასაკში.

## პრეზიდენტობის პერიოდში კლუბის მიერ მოგებული ტიტულები
* **ლა ლიგა** **(7)**
** 1984–85, 1990–91, 1991–92, 1992–93, 1993–94, 1997–98 და 1998–99
* **კოპა დელ რეი (6)**
** 1980–81, 1982–83, 1987–88, 1989–90, 1996–97 და 1997–98
* **ლა ლიგის თასი (2)**
** 1983 და 1986
* **ესპანეთის სუპერთასი (5)**
** 1983, 1991, 1992, 1994 და 1996
* **უეფა-ს ჩემპიონთა ლიგა (1)**
** 1991–92
* **უეფა-ს თასების მფლობელთა თასი (4)**
** 1978–79, 1981–82, 1988–89 და 1996–97
* **უეფა-ს სუპერთასი (2)**
** 1992 და 1997

## რესურსები ინტერნეტში
* ხოსეპ ლუის ნუნიესი - fcbarcelona.com 

კატეგორია:დაბადებული 1931
კატეგორია:გარდაცვლილი 2018
კატეგორია:დაბადებული 7 სექტემბერი
კატეგორია:გარდაცვლილი 3 დეკემბერი
კატეგორია:ესპანელი მეწარმეები
კატეგორია:ბარსელონის პრეზიდენტები
ბონიტუ-დი-მინასი

**ბონიტუ-დი-მინასი** () — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 600 მეტრზე. მიეკუთვნება მინას-ჟერაისის შტატის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ ჟანაუარიის შემადგენლობაში.

2010 წლის მონაცემებით, მოსახლეობა 9 673 ადამიანს შეადგენდა, მოსახლეობის სიმჭიდროვე 2,48 კმ²-ზე. ფართობი 3 904 911 კმ²-ია.

## იხილეთ აგრეთვე
* მინას-ჟერაისი
* ბრაზილიის შტატები

## რესურსები ინტერნეტში
**ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები*

კატეგორია:მინას-ჟერაისის შტატის მუნიციპალიტეტები
კობა სუბელიანი

**კობა სუბელიანი** (დ. 3 ოქტომბერი, 1979, საჩხერე) — ქართველი პოლიტიკოსი და თეოლოგი. 2008-2012 წლებში საქართველოს იძულებით გადაადგილებულ პირთა, განსახლებისა და ლტოლვილთა მინისტრი.

## ბიოგრაფია
კობა სუბელიანი დაიბადა 1978 წლის 3 ოქტომბერს. 1999 წელს დაამთავრა თბილისის სასულიერო სემინარია, 2004-ში  — თბილისის სასულიერო აკადემია. 1998-2004 წლებში მუშაობდა საქართველოს საპატრიარქოს სხვადასხვა განყოფილებებში. 1994 წლიდან იყო საქართველოს კათოლიკოს პატრიარქის სტიქაროსანი. 2004 წლის ოქტომბრიდან 2005 წლის მაისამდე მუშაობდა სამეგრელო-ზემო სვანეთის მხარეში პრეზიდენტის რწმუნებულის ფონდის აღმასრულებელ დირექტორად.

2005 წლის მაისიდან 2005 წლის აგვისტომდე — პრეზიდენტის ადმინისტრაციის მატერიალურ-ტექნიკური უზრუნველყოფის სამსახურის უფროსად. 2005 წლის აგვისტოდან 2007 წლის ნოემბრამდე — თბილისის მერიის კეთილმოწყობის საქალაქო სამსახურის უფროსად. 2007 წლის ნოემბერიდან დაინიშნა საქართველოს ლტოლვილთა და განსახლების მინისტრად. 2008 წლის 7 ივნისიდან 14 ნოემბრამდე   იყო საქართველოს მე-7 მოწვევის პარლამენტის წევრი  პარტიული სიით, საარჩევნო ბლოკი: „ერთიანი ნაციონალური მოძრაობა — გამარჯვებული საქართველოსთვის“  და იმავე წლის ნოემბრიდან დაბრუნდა საქართველოს ლტოლვილთა და განსახლების მინისტრის თანამდებობაზე.  2012-2016 წლებში — საქართველოს მე-8 მოწვევის პარლამენტის წევრი პარტიული სიით, საარჩევნო ბლოკი: „ერთიანი ნაციონალური მოძრაობა — „მეტი სარგებელი ხალხს“. 
## რესურსები ინტერნეტში
## სქოლიო
კატეგორია:დაბადებული 3 ოქტომბერი
კატეგორია:დაბადებული 1979
კატეგორია:ქართველი თეოლოგები
კატეგორია:საქართველოს VII მოწვევის პარლამენტის წევრები
კატეგორია:საქართველოს VIII მოწვევის პარლამენტის წევრები
კატეგორია:საქართველოს იძულებით გადაადგილებულ პირთა, განსახლებისა და ლტოლვილთა მინისტრები
კატეგორია:საჩხერეში დაბადებულები
კატეგორია:თბილისის სასულიერო აკადემიის კურსდამთავრებულები
კობა
კატეგორია:ცოცხალი ადამიანები
იოაკიმ III (კონსტანტინოპოლის პატრიარქი)

**პატრიარქი იოაკიმ III დიდებული** (; ერისკაცობაში — **ხრისტოს დევეძისი**, ზოგჯერ — **დევეჯი**, ; დ. 18 იანვარი, 1834, ვაფეოხორია, კონსტანტინოპოლის ახლოს, ოსმალეთის იმპერია —  გ. 13 ნოემბერი, 1912, კონსტანტინოპოლი, ოსმალეთის იმპერია) — კონსტანტინოპოლის მართლმადიდებელი ეკლესიის მეთაური. ორგზის პატრიარქი:  1878–1884 და 1901–1912 წლებში.

სარგებლობდა რუსეთის ხელისუფლების მხარდაჭერით და რუსეთის მართლმადიდებელი ეკლესიის იერარქთა შორის პატივისცემით. ბერძნები „პატრიარქების კორიფეს“ უწოდებდნენ. იბრძოდა მსოფლიო პატრიარქის ეროვნული სტატუსისათვის.  

1905 წლიდან სანქტ-პეტერბურგის სასულიერო აკადემიის საპატიო წევრია.

## რესურსები ინტერნეტში
*Joachim III of Constantinople -orthodox wiki
*Ἰωακεὶμ Γ´ 

კატეგორია:კონსტანტინოპოლის პატრიარქები
კატეგორია:დაბადებული  18 იანვარი
კატეგორია:დაბადებული 1834
კატეგორია:გარდაცვლილი 13 ნოემბერი
კატეგორია:გარდაცვლილი 1912
ბასილ III (კონსტანტინოპოლის პატრიარქი)

**პატრიარქი ბასილ III** (; ერისკაცობაში **ბასილიოს გეორგიადისი**, ; დ. 1846, იუსქიუდარი, კონსტანტინოპოლი, ოსმალეთის იმპერია — გ. 29 სექტემბერი, 1929, სტამბოლი, თურქეთი) — კონსტანტინოპოლის პატრიარქი 1925 წლის 30 ივნისიდან 1929 წლის 25 სექტემბრამდე.

## ბიოგრაფია
1871 წელს, ბასილ III-მ  დაამთავრა ათენის უნივერსიტეტი, სადაც იგი თეოლოგიას და ლიტერატურას სწავლობდა. 1872 წელს, იგი ხალკის სასულიერო სემინარიის პროფესორად დაინიშნა, სადაც 8 წლის განმავლობაში ასწავლიდა ებრაულ ენას, ჰერმენევტიკას და ძველ და ახალ აღთქმებს. ბასილ III კვლევებს ატარებდა ისტორიულ ხელნაწერებზე და შემდეგ მათ აქვეყნებდა. იგი მუშაობდა რომის, ბერლინის, ლაიფციგის, ლონდონის და ვენის ბიბლიოთეკებში. 1884 წლიდან, მას ფილოსოფიის დოქტორის წოდება მიენიჭა, მიუნხენის უნივერსიტეტში. 1884 წელს, ბასილ III დაბრუნდა კონსტანტინოპოლში და დაინიშნა გალატაში მდებარე საპატრიარქო-სასულიერო სემინარიის დირექტორად. ამავე წლის დეკემბერში, იგი დიაკვნად და მღვდლად აკურთხეს, ხოლო 1889 წელს, ცენტრალური საბერძნეთის ეპისკოპოსად აირჩიეს. 

1906 წელს, ბასილ III გახდა იმ ხანძრის თვითმხილველი, რომელმაც გაანადგურა პომორიე, მისი სახლი და დიდი ბიბლიოთეკა. 1909 წელს, იგი პელაგონიის ეპისკოპოსად აირჩიეს.

1925 წლის 13 ივლისს, კონსტანტინოპოლის პატრიარქის – კონსტანტინე VI-ის იძულებით გადადგომის შემდეგ, სინოდმა შემდეგ პატრიარქად 79 წლის მიტროპოლიტი ბასილ III აირჩია.

## გარდაცვალება
ბასილ III გარდაიცვალა პატრიარქობის პერიოდში, 1929 წლის 29 სექტემბერს, სტამბოლში, თურქეთი.

## რესურსები ინტერნეტში
* Василий III // Православная энциклопедия
* Константинопольский патриархат в 1923—1930 г.
* Βασίλειος Γ´  на официальном сайте Константинопольского патриархата
* H λίστα των μασόνων

კატეგორია:კონსტანტინოპოლის პატრიარქები
კატეგორია:დაბადებული 1846
კატეგორია:გარდაცვლილი 29 სექტემბერი
კატეგორია:გარდაცვლილი 1929
ცენტრალური პროვინცია (ზამბია)

**ცენტრალური პროვინცია** () — ზამბიის 10 პროვინციიდან ერთ-ერთი. ადმინისტრაციული ცენტრი — ქალაქი კაბვე.

## გეოგრაფია 
პროვინციის ფართობი შეადგენს 94 394 კმ²-ს. მდებარეობს ქვეყნის ცენტრალურ ნაწილში. ესაზღვრება მუჩინგის პროვინციას (ჩრდილო-აღმოსავლეთით), აღმოსავლეთის პროვინციას (სამხრეთ-აღმოსავლეთით), სამხრეთის და ლუსაკის პროვინციებს (სამხრეთით), დასავლეთის პროვინციას (დასავლეთით), ჩრდილო-დასავლეთის და კოპერბელტის პროვინციებს, ასევე კონგოს დემოკრატიულ რესპუბლიკას (ჩრდილოეთით).

## მოსახლეობა 
2010 წლის აღწერის თანახმად პროვინციის მოსახლეობის რაოდენობა შეადგენს 1 307 111 ადამიანს.

## ადმინისტრაციული დაყოფა 
thumb|right|300px|ცენტრალური პროვინციის რაიონები
ადმინისტრაციული თვალსაზრისით პროვინცია იყოფა 11 რაიონად:
* ჩიბომბო
* კაბვე
* კაპირი-მპოში
* მკუში
* მუმბვა
* სერენჯე
* ნგაბვე
* შიბუიუნჯი
* ჩისამბა
* ლუანო
* ჩიტამბო

## სქოლიო
კატეგორია:ზამბიის პროვინციები
სათერძე

**სათერძე** — სოფელი საქართველოში, შიდა ქართლის მხარის ქარელის მუნიციპალიტეტში (ზღუდერის თემი). მდებარეობს თრიალეთის ქედის ჩრდილოეთ კალთაზე, მდინარე ძამის ხეობაში. ზღვის დონიდან 1120 მეტრზე.

## დემოგრაფია
2014 წლის აღწერის მონაცემებით სოფელში ცხოვრობს 6 ადამიანი.

## იხილეთ აგრეთვე
*სათერძის წმინდა გიორგის ეკლესია

## ლიტერატურა
* ქართული საბჭოთა ენციკლოპედია

## სქოლიო
კატეგორია:ქარელის მუნიციპალიტეტის სოფლები
იამბოლის თემი

**იამბოლის თემი** () — თემი სამხრეთ-აღმოსავლეთ ბულგარეთში, შედის იამბოლის ოლქის შემადგენლობაში. თემის ფართობია 90,724 კმ², ხოლო მოსახლეობა შეადგენს 76 599 ადამიანს. იამბოლის თემის შემადგენლობაში შედის ერთადერთი დასახლებული პუნქტი — ქალაქი იამბოლი.

## იხილეთ აგრეთვე
* ბულგარეთის თემები
* იამბოლის ოლქი
* ბულგარეთის ადმინისტრაციული დაყოფა

## რესურსები ინტერნეტში
*  

კატეგორია:იამბოლის ოლქის თემები
კატეგორია:ბულგარეთის თემები
ვალერიან ვაშაკიძე

**ვალერიან ვაშაკიძე**  (დ. 1 მარტი, 1957, ქალაქი, ქუთაისი) — ქართველი თანამდებობის პირი, ისტორიკოსი, მეცნიერი, პოლიტიკოსი.

1979 წელს დაამთავრა თბილისის სახელმწიფო უნივერსიტეტის ისტორიის ფაკულტეტი  და 1983 წელს ასპირანტურა.

1973-1974 წლებში მუშაობდა მაუდ-კამვოლის კომბინატში მუშა-მეკუჭნავედ. 1979 წლიდან ეწეოდა სამეცნიერო-პედაგოგიურ მოღვაწეობას, იყო ისტორიის, არქეოლოგიისა და ეთნოგრაფიის ინსტიტუტის უფროსი მეცნიერ-თანამშრომელი. 1992 წელს სახელმწიფო საბჭოს წევრი.  1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „ილია ჭავჭავაძის საზოგადოება“.   ლტოლვილთა და განსახლების კომიტეტის თავმჯდომარე. 1995 წლის 21 დეკემბრიდან — 2003 წლის 23 დეკემბრამდე იყო ლტოლვილთა და განსახლების მინისტრი. 40 სამეცნიერო ნაშრომისა და ორი მონოგრაფიის ავტორი.
 

## ორგანიზაციის, ასოციაციის ან ჯგუფის წევრი
ილია ჭავჭავაძის საზოგადოება, წევრი (1987)
ლტოლვილთა და განსახლების კომიტეტი, თავმჯდომარე (1992-1995)

## ჯილდოები, პრემიები და პრიზები
ვახტანგ გორგასლის III ხარისხის ორდენი

## ლიტერატურა
* ვინ ვინაა საქართველოში: ქართული ბიოგრაფიული ცნობარი. –  გვ. 126, თბ., 1998-1999 
## რესურსები ინტერნეტში
*ვალერიან ვაშაკიძე  — საქართველოს პარლამენტის ოფიციალური საიტი

 

კატეგორია:ქართველი ისტორიკოსები
კატეგორია:დაბადებული 1 მარტი
კატეგორია:დაბადებული 1957
კატეგორია:საქართველოს III მოწვევის პარლამენტის წევრები
კატეგორია:საქართველოს იძულებით გადაადგილებულ პირთა, განსახლებისა და ლტოლვილთა მინისტრები
ვ
კიტვე

**კიტვე** () — ქალაქი ზამბიის ცენტრალურ ნაწილში, მოსახლეობის რაოდენობის მიხედვით ქვეყნის მეორე ქალაქი ლუსაკის შემდეგ. 1961 წელს სოფლები კიტვე და ნკანა გაერთიანდნენ, რის შემდეგაც დასახლებულ პუნქტს სახელად ეწოდა კიტვე. ქალაქის სტატუსი მიიღო 1966 წელს.

## გეოგრაფია 
ქალაქი მდებარეობს კოპერბელტის პროვინციის ჩრდილოეთით, ქალაქ კალულუშიდან 14 კმ-ით აღმოსავლეთით, ზღვის დონიდან 1212 მეტრ სიმაღლეზე. ქვეყნის სატრანსპორტო კვანძი და მთავარი სამრეწველო ცენტრი.

## ეკონომიკა და ტრანსპორტი 
thumb|left|250px|სპილენძის საბადო
ქალაქთან ახლოს მდებარეობს სპილენძის და სპილენძ-ნიკელის მადნების დიდი საბადო. აქ მდებარეობს ზამბიაში უდიდესი სპილენძის სადნობი ქარხანა, რომელიც აწარმოებს 200 000 ტონამდე სპილენძს წელიწადში. ქალაქში ასევე მოქმედებს მანქანათმშენებლობის საწარმოები, ქიმიური, ავეჯის, კვების და სამკერვალო მრეწველობის საწარმოები.

ქალაქში მდებარეობს რკინიგზის სადგური. სამგზავრო სარკინიგზო კავშირი არსებობს ქალაქებთან: ლუსაკა, ნდოლა და ლივინგსტონი, ხოლო სატვირთო სარკინიგზო ხაზები გრძელდება კიტვედან ჩრდილო-დასავლეთით მდებარე მეშახტეთა ქალაქებისკენ.

ქალაქიდან 12 კმ-ით სამხრეთ-დასავლეთით მდებარეობს აეროპორტი 2000 მეტრი ასაფრენ-დასაჯდომი ზოლის სიგრძით. 2005–2008 წლებში აეროპორტი რემონტის გამო დაიკეტა, ხოლო შემდეგ ისევ გაიხსნა. მაგრამ, რეგულარული რეისები ჯერაც არ ხორციელდება. ნდოლის აეროპორტი მდებარეობს 60 კმ-ით სამხრეთ-აღმოსავლეთით კიტვედან, ის იღებს რეგულარულ რეისებს ლუსაკიდან, სოლვეზიდან, ადის-აბებიდან, ნაირობიდან და იოჰანესბურგიდან.

## სპორტი 
კიტვეში არსებობენ საფეხბურთო კლუბები „ნკანა“ და „პაუერ დაინამოზი“.

## დამეგობრებული ქალაქები 
კიტვეს დამეგობრებული ქალაქებია:
*  ბაია-მარე, რუმინეთი
*  ბორი, სერბეთი
*  შეფილდი, დიდი ბრიტანეთი
*  დეტროიტი, მიჩიგანის შტატი, აშშ

## სქოლიო 
კატეგორია:ზამბიის ქალაქები
კოპერბელტის პროვინცია

**კოპერბელტის პროვინცია** () — ზამბიის 10 პროვინციიდან ერთ-ერთი. ადმინისტრაციული ცენტრი — ქალაქი ნდოლა.

## გეოგრაფია 
პროვინციის ფართობი შეადგენს 31 328 კმ²-ს. ესაზღვრება კონგოს დემოკრატიულ რესპუბლიკას (ჩრდილოეთით და ჩრდილო-აღმოსავლეთით), ასევე ზამბიის ცენტრალურ პროვინციას (სამხრეთით) და ჩრდილო-დასავლეთის პროვინციას (დასავლეთით). პროვინციის მთავარი ქალაქებია: კიტვე, ნდოლა, მუფულირა, ლუანშია და ჩინგოლა.

## მოსახლეობა 
2010 წლის მონაცემებით პროვინციის მოსახლეობის რაოდენობა შეადგენს 1 972 317 ადამიანს.

## ადმინისტრაციული დაყოფა 
right|thumb|300px|კოპერბელტის პროვინციის რაიონები
ადმინისტრაციული თვალსაზრისით პროვინცია იყოფა 10 რაიონად:
* კალულუში
* კიტვე
* ლუანშია
* ლუფანიამა
* მასაიტი
* მპონგვე
* მუფულირა
* ნდოლა
* ჩილილაბომბვე
* ჩინგოლა

## ეკონომიკა 
კოპერბელტის პროვინცია იყო ჩრდილოეთი როდეზიის ეკონომიკის საფუძველი ბრიტანული კოლონიალური მმართველობის დროს და დამოუკიდებლობის მიღების შემდეგ მაშინვე გახდა ახალი ქვეყნის იმედი, მაგრამ მისმა ეკონომიკურმა მნიშვნელობამ სერიოზული ზარალი განიცადა 1973 წელს მსოფლიო ბაზარზე სპილენძის ფასების დაცემისა და კენეთ კაუნდას მთავრობის მიერ სპილენძის საბადოების ნაციონალიზაციის გამო. კოპერბელტის პროვინცია ესაზღვრება კონგოს დემოკრატიული რესპუბლიკის ზემო კატანგის პროვინციას, რომელიც ასევე მდიდარია სასარგებლო წიაღისეულით. უკავია სასარგებლო წიაღისეულით მდიდარი სპილენძის ზოლი და სამხრეთის სასოფლო-სამეურნეო რაიონები.

აქვს საავტომობილო და სარკინიგზო კავშირი კონგოს დემოკრატიული რესპუბლიკის ქალაქ ლუბუმბაშისთან.

## სქოლიო
კატეგორია:ზამბიის პროვინციები
აღმოსავლეთის პროვინცია (ზამბია)

**აღმოსავლეთის პროვინცია** () — ზამბიის 10 პროვინციიდან ერთ-ერთი. ადმინისტრაციული ცენტრი — ქალაქი ჩიპატა. 2011 წლის ნოემბერში ჩამის რაიონი გადავიდა ახლადშექმნილი მუჩინგის პროვინციის შემადგენლობაში.

## გეოგრაფია 
პროვინციის ფართობი შეადგენს 51 476 კმ²-ს. ესაზღვრება მალავის (აღმოსავლეთით), მოზამბიკს (სამხრეთით), ლუსაკის პროვინციას (სამხრეთ-დასავლეთით), ცენტრალურ პროვინციას (დასავლეთით) და მუჩინგის პროვინციას (ჩრდილოეთით). აღმოსავლეთის პროვინციის ტერიტორიაზე მდებარეობს რამდენიმე ეროვნული პარკი: სამხრეთ ლუანგვა, ლუამბე, ლუკუსუზი და სხვა.

## მოსახლეობა 
2010 წლის მონაცემებით პროვინციის მოსახლეობის რაოდენობა შეადგენს 1 592 661 ადამიანს.

## ადმინისტრაციული დაყოფა 
thumb|right|300px|აღმოსავლეთის პროვინციის რაიონები
ადმინისტრაციული თვალსაზრისით აღმოსავლეთის პროვინცია დაყოფილია 15 რაიონად:
* ჩადიზა
* ჩიპატა
* კატეტე
* ლუნდაზი
* მამბვე
* ნიიმბა
* პეტაუკე

## სქოლიო
კატეგორია:ზამბიის პროვინციები
კონეგუ-მარინიუ

**კონეგუ-მარინიუ** () — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 640 მეტრზე. მიეკუთვნება მინას-ჟერაისის შტატის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ ჟანაუარიის შემადგენლობაში.

2010 წლის მონაცემებით, მოსახლეობა 7 101 ადამიანს შეადგენდა, მოსახლეობის სიმჭიდროვე 4.32 კმ²-ზე. ფართობი 1 641 998 კმ²-ია.

## იხილეთ აგრეთვე
* მინას-ჟერაისი
* ბრაზილიის შტატები

## რესურსები ინტერნეტში
**ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები*

კატეგორია:მინას-ჟერაისის შტატის მუნიციპალიტეტები
ლუაპულის პროვინცია

**ლუაპულის პროვინცია** () — ზამბიის 10 პროვინციიდან ერთ-ერთი, მდებარეობს ქვეყნის ჩრდილოეთ ნაწილში. ადმინისტრაციული ცენტრი — ქალაქი მანსა. სახელი დაერქვა მდინარე ლუაპულის სახელწოდების მიხედვით.

## გეოგრაფია 
პროვინციის ფართობი შეადგენს 50 567 კმ²-ს. ლუაპულის ტერიტორია გადაჭიმულია მდინარე ლუაპულის აღმოსავლეთი ნაპირის გასწვრივ ბანგვეულუს ტბიდან მვერუს ტბამდე, ამ ტბების ტერიტორიების ჩათვლით. ესაზღვრება ჩრდილოეთის პროვინციას (აღმოსავლეთით), მუჩინგის პროვინციას (სამხრეთ-აღმოსავლეთით) და კონგოს დემოკრატიულ რესპუბლიკას (დასავლეთით, ჩრდილო-დასავლეთით და სამხრეთით).

## მოსახლეობა 
2010 წლის მონაცემებით პროვინციის მოსახლეობის რაოდენობა შეადგენს 991 927 ადამიანს, რომლებიც ძირითადად წარმოადგენენ ბემბას ენაზე მოლაპარაკე ხალხს.

## ადმინისტრაციული დაყოფა 
thumb|right|300px|ლუაპულის პროვინციის რაიონები
ადმინისტრაციული თვალსაზრისით ლუაპულის პროვინცია დაყოფილია 7 რაიონად:
* ჩიენგი
* კავამბვა
* მანსა
* მილენგე
* მვენზე
* ნჩელენგე
* სამფია

## ეკონომიკა 
ლუაპულის პროვინციის მეურნეობის ძირითადი დარგი — თევზჭერაა. ბანგვეულუს და მვერუს ტბებში იჭერენ ზამბიაში მთლიანად გაყიდვადი თევზის 40 %-ს. დიდი თევზის ბაზრები მდებარეობენ ქალაქებში სამფია და ნჩელენგე. პროვინციის მთავარი სატრანსპორტო არტერეაა — ავტომაგისტრალი სამფია—მანსა—კაზემბე-ნჩელენგე. მისი საშუალებით სპილენძი და ვერცხლი საბადოებიდან გადაიზიდება ჯერ კონგოს დემოკრატიულ რესპუბლიკაში, ხოლო შემდეგ სამხრეთ აფრიკის რესპუბლიკაში. ავტომაგისტრალზე რეგულარულად დადიან ავტობუს-ექსპრესები. ავტოგზების 615 კმ ასფალტირებულია.

## სქოლიო
კატეგორია:ზამბიის პროვინციები
სუბოტიცა

**სუბოტიცა** ( ) ასევე *საბადკა* () — ქალაქი სერბეთში, ვოევოდინას ავტონომიურ რეგიონში, ჩრდილო-ბაჩის რაიონის ადმინისტრაციული ცენტრი. მნიშნველობით და მოსახლეობის რაოდენობით რეგიონის მეორე ქალაქი ნოვი-სადის შემდეგ. 

სუბოტიცაში 100 000-ამდე ადამიანი ცხოვრობს და მულტიეთნიკურია, ძირითად მოსახლეობას წარმოადგენენ უნგრელები (36%), სერბები (27%), ხორვატები (10%), ბუნევცები (10%) და ბოშები (2.5%). ქალაქი წარმოადგენს ვოევოდინაში და სრულიად სერბეთში უნგრელების, ბუნევცების და ხორვატების ყველაზე მსხვილ დასახლებას და ამ ეროვნული უმცირესობების კულტურულ ცემტრს.

## რესურსები ინტერნეტში
* The official website of Subotica 
* JP Subotica Trans  - Public Transport Official Site
* History of Subotica 
* Panoramic pictures from Subotica 
* Subotica International Festival of Children's Theatres
*  Ferdinand, S. and F. Komlosi. 2017. The Use of Hungarian and Serbian in the City of Szabadka/Subotica: An Empirical Study, Hungarian Cultural Studies, Volume 10. Accessed 08 September 2017.

კატეგორია:ვოევოდინას ქალაქები
ნიში (სერბეთი)

**ნიში** ( ) — ქალაქი სერბეთში, ნიშავის ოკრუგის ადმინისტრაციული ცენტრი.

მნიშვნელობით და მოსახლეობის რაოდენობით ნიში მეოთხე ქალაქია სერბეთში, ხოლო ავტონომიური მხარეების გამოკლებით მეორე ბელგრადის შემდეგ.

ქალაქი ნიში თავისებური კულტურული ხიდია, რომელიც აღმოსავლეთ და დასავლეთ ევროპას, სლავურ და ისლამურ სამყაროს აერთიანებს. ნიშის მახლობლად ქრისტიანული კულტის ადგილებია: 11 ს. ლათინური ეკლესია, 15 ს. გაბროვაცის ტაძარი და სხვა მართლმადიდებლური ეპარქიის ძეგლები.

## რესურსები ინტერნეტში
*
*Regional Chamber of Economy Niš Official Website 

705px

კატეგორია:სერბეთის ქალაქები
ლუსაკის პროვინცია

**ლუსაკის პროვინცია** () — ზამბიის 10 პროვინციიდან ერთ-ერთი. ადმინისტრაციული ცენტრი — ქალაქი ლუსაკა, რომელიც ასევე ქვეყნის დედაქალაქიცაა.

## გეოგრაფია 
პროვინციის ფართობი შეადგენს 21 896 კმ²-ს. მდებარეობს ქვეყნის ცენტრალური ნაწილის სამხრეთში. ესაზღვრება ზიმბაბვეს (სამხრეთით), მოზამბიკს (აღმოსავლეთით), ცენტრალურ პროვინციას (ჩრდილოეთით), სამხრეთის პროვინციას (სამხრეთ-დასავლეთით) და აღმოსავლეთის პროვინციას (ჩრდილო-აღმოსავლეთით).

## მოსახლეობა 
2010 წლის მონაცემებით პროვინციის მოსახლეობის რაოდენობა შეადგენს 2 191 225 ადამიანს.

## ადმინისტრაციული დაყოფა 
thumb|right|300px|ლუსაკის პროვინციის რაიონები
ადმინისტრაციული თვალსაზრისით ლუსაკის პროვინცია დაყოფილია 4 რაიონად:
* ჩონგვე
* კაფუე
* ლუანგვა
* ლუსაკა

## სქოლიო
კატეგორია:ზამბიის პროვინციები
ბზვანის მღვიმე

**ბზვანის მღვიმე** — კარსტული მღვიმე საქართველოში, ვანის მუნიციპალიტეტის სოფელ ზედა ბზვანის მიდამოებში. მდებარეობს სოფელ ზედა ბზვანის სამხრეთით მდინარე ძულუხურის მარჯვენა მხარეს, ზღვის დონიდან 388 მეტრზე. მღვიმის სიგრძე წარმოადგენს 450 მეტრს. მღვიმე თავდაპირველად 4 მეტრიანი ჭის სახით იხსნება, შემდეგ მასში ჩაღწევა 10 მეტრიანი ნაპრალის გავლითაა შესაძლებელი და მიემართება ჰორიზონტალურად ჩრდილო-აღმოსავლეთის მიმართულებით.

ვანის მუნიციპალიტეტში, აქამდე ცალკე კარგად გამოკვეთილი კარსტული მასივი არცერთ სამეცნიერო ლიტერატურაში არ იყო დაფიქსირებული. ეს ტერიტორია გეომორფოლოგიურად სამხრეთ იმერეთის კარსტულ რაიონში განიხილებოდა. ადგილს სადაც კარსტული მღვიმე მდებარეობს შესაძლებელია ეწოდოს ბზვანის კარსტული მასივი, რადგან ამ სოფელში არის, როგორც კარსტული რელიეფის რამდენიმე საინტერესო ფორმა, აგრეთვე მიწისქვეშა მდინარეები და ვერტიკალური ჩასასვლელით წარმოდგენილი საინტერესო და ამავდროულად ექსტრემალური მღვიმე.

## სახელწოდება
ადგილობრივი მოსახლეობა კარსტულ მღვიმეს „ნავარსკვლავებს“ ეძახის, ზოგი კი მას „საქაჯეს“ უწოდებს. გადმოცემის თანახმად, ადრე ამ ტერიტორიაზე ადგილობრივი მოსახლეობა სიცარიელეში ქვებს აგდებდნენ, ხოლო კირქვაში გახსნილი ორმო ხმას გამოცემდა და ამიტომ შეურქმევიათ „საქაჯია“. მეორე სახელწოდება „ნავარსკვლავები“ კი ლეგენდას უკავშირდება, რომელიც მოგვითხორობს იმის შესახებ, რომ უახსოვარ დროში ციდან ვარსკვლავი მოწყვეტილა, ამ ადგილას ჩამოვარდნილა და მიწა ჩაუტანია. საერთოდ ამ უბანს „როდინას“ ეძახიან. ადგილობრივების თქმით ეს ადგილი როდინივით არის ჩავარდნილი და ეს სახელიც ამიტომ დაერქვა.

## მღვიმის შესწავლა
ვანის მუნიციპალიტეტის სოფელ ზედა ბზვანის ტერიტორიაზე არსებული კარსტული რელიეფი თსუ-ს ზუსტი და საბუნებისმეტყველო მეეცნიერებათა ფაკულტეტის გეოგრაფიის დეპარტემენტის ასისტენტ-პროფესორმა გიორგი დვალაშვილმა გეოგრაფიის დეპარტამენტის მაგისტრებთან და ვახუშტი ბაგრატიონის გეოგრაფიის ინსტიტუტის სპელეოლოგებთან ერთად შეისწავლა.

მღვიმე აღმოაჩინა და შესაბამისად მისი პირველი აღწერა XX საუკუნის ბოლოს მეკლდეურმა რომან კაჭკაჭიშვილმა მოახდინა, მღვიმეში აგრეთვე ექსპედიცია ჩაატარა კლუბმა „თეთნულდმა“.

## გალერეა

Bzvani Cave 2.JPG|
Bzvani Cave 3.jpg|
Bzvani Cave 4.jpg|

## რესურსები ინტერნეტში
*ბზვანის „ნავარსკვლავევის“ მღვიმე
*საქართველოში რიგით ოცდამერვე, ხოლო ვანის მუნიციპალიტეტში პირველი კარსტული მასივი აღმოაჩინეს
*„ნავარსკვლავები“ - მიწისქვეშა მდინარეები, სტალაგმიტები, სტალაქტიტები... ვანის ტერიტორიაზე პირველი მღვიმე აღმოაჩინეს
*თსუ ექსპედიციის აღმოჩენა ვანის რაიონში

კატეგორია:ვანის მუნიციპალიტეტის მღვიმეები
მუჩინგის პროვინცია

**მუჩინგის პროვინცია** () — ზამბიის 10 პროვინციიდან ერთ-ერთი. ადმინისტრაციული ცენტრი — ქალაქი ჩინსალი. შეიქმნა 2011 წლის ნოემბერში ჩრდილოეთის პროვინციის 4 რაიონის და აღმოსავლეთის პროვინციის 1 რაიონის გაერთიანების შედეგად. სახელწოდება მიიღო პროვინციის ტერიტორიაზე მდებარე მუჩინგას მთის ქედის მიხედვით.

## გეოგრაფია 
პროვინციის ფართობი შეადგენს 87 806 კმ²-ს. მდებარეობს ქვეყნის აღმოსავლეთ ნაწილში. ესაზღვრება ტანზანიას (ჩრდილოეთით), მალავის (აღმოსავლეთით), აღმოსავლეთის პროვინციას (სამხრეთ-აღმოსავლეთით), ცენტრალურ პროვინციას (სამხრეთ-დასავლეთით), ლუაპულის პროვინციას (დასავლეთით) და ჩრდილოეთის პროვინციას (ჩრდილო-დასავლეთით).

## მოსახლეობა 
2010 წლის მონაცემებით პროვინციის მოსახლეობის რაოდენობა შეადგენს 711 657 ადამიანს.

## ადმინისტრაციული დაყოფა 
ადმინისტრაციული თვალსაზრისით მუჩინგის პროვინცია დაყოფილია 6 რაიონად:
* ჩამა
* ჩინსალი
* ისოკა
* მაფინგა
* მპიკა
* ნაკონდე

## სქოლიო
კატეგორია:ზამბიის პროვინციები
მარსელუ რებელუ დი სოზა

**მარსელუ ნუნუ დუარტე რებელუ დი სოზა** (; დ. 12 დეკემბერი, 1948, ლისაბონი, პორტუგალია) — პორტუგალიელი პოლიტიკოსი, პორტუგალიის პარლამენტის საქმეთა ყოფილი მინისტრი, პორტუგალიის პარლამენტის წევრი, სამართლის პროფესორი, ჟურნალისტი, პოლიტოლოგი, კომენტატორი და პორტუგალიის პრეზიდენტი 2016 წლის 9 მარტიდან.

## ბიოგრაფია
მარსელუ რებელუ დი სოზა დაიბადა 1948 წლის 12 დეკემბერს, ლისაბონში, პორტუგალია. მისი მამა – ბალთასარ რებელუ დი სოზა ცნობილი პორტუგალიელი პოლიტიკოსი, მედიცინის პროფესორი, მოზამბიკის გუბერნატორი, პარლამენტის წევრი და მინისტრი იყო, დიქტატორ ანტონიუ დი სალაზარის მთავრობის მმართველობის პერიოდში. 

## კარიერა
მარსელუ რებელუ დი სოზამ იურიდიული განათლება ლისაბონის უნივერსიტეტში მიიღო. იგი არის სამართლის პროფესორი და მწერალი ლისაბონის უნივერსიტეტში, სადაც ამჟამად ასწავლის სამართალს. 

თავისი კარიერა მან ესტადო-ნოვოს პერიოდში დაიწყო, თავდაპირველად, როგორც იურისტი, ხოლო შემდეგ როგორც ჟურნალისტი. 

1974 წელს, მარსელუ რებელუ დი სოზა შეუერთდა პორტუგალიის სოციალ-დემოკრატიული პარტიას. 1975-1976 წლებში, იგი პორტუგალიის პარლამენტის დეპუტატია; 1981 წლიდან, იგი მინისტრთა საბჭოს მდივანი იყო, ხოლო 1982 წლის 12 ივნისიდან 1983 წლის 9 ივნისამდე — პარლამენტის საქმეთა მინისტრი. 

1996 წლის 31 მარტიდან 1999 წლის 27 მაისამდე, მარსელუ რებელუ დი სოზა პორტუგალიის სოციალ-დემოკრატიული პარტიის ლიდერი იყო. 1998 წელს, მან შექმნა მემარჯვენე-ცენტრისტული კოალიცია სახალხო პარტიასთან ერთად, სახელწოდებით — „დემოკრატიული ალიანსი“. 

მარსელუ რებელუ დი სოზას ჰქონდა პოლიტიკული ანალიზის ყოველკვირეული ტელეგადაცემა საზოგადოებრივი ტელეკომპანია *RTP*-ში. ცოტა ხნით ადრე, მას ჰქონდა ანალოგიური ტელეგადაცემა კერძო ტელეკომპანია  *TVI*-ში, სადაც იგი წარდგენილი იყო, როგორც იმ დროის ყველაზე ბრძენი და ყველაზე გამჭრიახი პოლიტიკური ანალიტიკოსი. მისი კომენტარები მოიცავდა ყველაფერს პოლიტიკიდან სპორტის ჩათვლით. 2010 წელს, მან დატოვა *RTP* და დაბრუნდა *TVI*-ში. 

ამასთანავე, მარსელუ რებელუ დი სოზა პორტუგალიის სახელმწიფო საბჭოს წევრია. 

2016 წლის 24 იანვარს გამართულ საპრეზიდენტო არჩევნებში, მან ხმათა 52,7% მიიღო და გახდა პორტუგალიის პრეზიდენტი. თანამდებობას დაიკავა 2016 წლის 9 მარტს.

## რესურსები ინტერნეტში
* Marcelo Nuno Duarte Rebelo de Sousa's genealogy in a Portuguese genealogical site

## სქოლიო
კატეგორია:პორტუგალიის პრეზიდენტები
კატეგორია:პორტუგალიელი პოლიტიკოსები
კატეგორია:დაბადებული 1948
კატეგორია:დაბადებული 12 დეკემბერი
კატეგორია:ცოცხალი ადამიანები
კატეგორია:ლისაბონში დაბადებულები
ტუნჯის თემი

**ტუნჯის თემი** () — თემი სამხრეთ-აღმოსავლეთ ბულგარეთში. შედის იამბოლის ოლქის შემადგენლობაში. თემის მოსახლეობაა 23 937 ადამიანი, ხოლო ფართობი შეადგენს 1 218.88 კმ²-ს. მოიცავს 44 დასახლებულ პუნქტს. ადმინისტრაციული ცენტრია ქალაქი იამბოლი.

## იხილეთ აგრეთვე
* იამბოლის ოლქი
* ბულგარეთის ადმინისტრაციული დაყოფა
* ბულგარეთის თემები

## რესურსები ინტერნეტში
* Нов официален сайт на Община Тунджа
* Стар официален сайт на Община Тунджа 

კატეგორია:იამბოლის ოლქის თემები
კატეგორია:ბულგარეთის თემები
ჩრდილოეთის პროვინცია (ზამბია)

**ჩრდილოეთის პროვინცია** () — ზამბიის 10 პროვინციიდან ერთ-ერთი. ადმინისტრაციული ცენტრი — ქალაქი კასამა. 2011 წლის ნოემბერში 4 რაიონი (ჩინსალი, ისოკა, მპიკა და ნაკონდე) გადავიდა ახლადჩამოყალიბებული მუჩინგის პროვინციის შემადგენლობაში.

## გეოგრაფია 
პროვინციის ფართობი შეადგენს 77 650 კმ²-ს. ესაზღვრება ლუაპულის პროვინციას (დასავლეთით) და მუჩინგის პროვინციას (აღმოსავლეთით), ასევე სახელმწიფოებს — კონგოს დემოკრატიულ რესპუბლიკას (ჩრდილოეთით) და ტანზანიას (ჩრდილო-აღმოსავლეთით).

პროვინციის ტერიტორიაზე მდებარეობს 3 დიდი ტბა: ბანგვეულუ და მასთან ახლომდებარე ჭაობები, მვერუ-ვანტიპა და უდიდესი ტანგანიიკის ტბა (ჩრდილოეთით), რომელიც შეადგენს კონგოს დემოკრატიულ რესპუბლიკასთან და ტანზანიასთან ზამბიის საზღვრის ნაწილს

## მოსახლეობა 
2010 წლის მონაცემებით პროვინციის მოსახლეობის რაოდენობა შეადგენს 1 105 824 ადამიანს. მოსახლეობის ზრდა (4,3 %) — ყველაზე მაღალია ქვეყანაში. ჩრდილოეთის პროვინციის მოსახლეობის თითქმის 13 % ცხოვრობს მის ადმინისტრაციულ ცენტრ — ქალაქ კასამაში. მოსახლეობის დიდი ნაწილი სოფლებში ცხოვრობს. პროვინციაში ყველაზე უფრო გავრცელებული ენაა — ბემბა.

## ადმინისტრაციული დაყოფა 
right|thumb|300px|ჩრდილოეთის პროვინციის რაიონები
ადმინისტრაციული თვალსაზრისით ჩრდილოეთის პროვინცია დაყოფილია 12 რაიონად.
* ჩილუბი
* კაპუტა
* კასამა
* ლუვინგუ
* მბალა
* მპოროკოსო
* მპულუნგუ
* მუნგვი
* ნსამა
* სენგა-ჰილი
* ლუნტე
* ლუპოსოში

## ეკონომიკა 
პროვინციის კომუნიკაციების ინფრასტრუქტურა საკმაოდ ღარიბია. ავტოსაგზაო ქსელი იმყოფება ცუდ მდგომარეობაში.

## სქოლიო
კატეგორია:ზამბიის პროვინციები